এদেশের শিল্পীরা বেঁচে আছেন বিকল্প মাধ্যমের উপর ভরসা করে। স্টেজ শো, টিভি শো, সিনেমার গান, মোবাইলের কন্টেন্ট হিসেবে বিক্রি আর বিজ্ঞাপনের জিঙ্গেল করেই শিল্পীদের জীবিকা চলছে। এই চারটি মাধ্যমের কোনোটিতে সৃজনশীল গানের জন্ম হবার কথা নয়, হচ্ছেও না। শিল্পী চাইলেই তাঁর নিজের পছন্দে একটি গান করতে পারছেন না, গাইতে হচ্ছে বাজার মাথায় রেখে, যে বাজার ‘বাজারি জিনিস’-এরই পৃষ্ঠপোষকতা করে থাকে। এদেশের শিল্পীরা এখনো গান করেন কেন, কে জানে!